માનવમિત્ર, અમદાવાદ : ઇઝરાયેલનાં પ્રધાનમંત્રી બેન્જામીન નેતન્યાહુ આજે પ્રધાનમંત્રી નરેન્દ્ર મોદી સાથે ગુજરાતની મુલાકાતે આવશે. બંને દેશોનાં નેતાઓનાં અમદાવાદ એરપોર્ટથી ગાંધી આશાર્મ સુધી રોડ શો પણ યોજાશે. ખુબ નજીકના ભવિષ્યમાં આ રીતે વડાપ્રધાન નરેન્દ્ર મોદીનો બીજો રોડ શો યોજાઈ રહ્યો છે. આ અગાઉ જાપાનનાં વાદપર્ધન શિન્ઝો આબે સાથે વડાપ્રધાન નરેન્દ્ર મોદીએ રોડ શો યોજ્યો હતો. બંને દેશનાં વડાપ્રધાન આજે ઇન્ડો ઇઝરાયેલ એગ્રીકલ્ચર સેન્ટર પણ જશે. માનવામાં આવી રહ્યું છે કે જે રીતે જાપાનનાં વડાપ્રધાને પોતાનાં ગુજરાત પ્રવાસ દરમિયાન પરંપરાગત ભારતીય કપડામાં નજર આવ્યાં હતાં તેજ રીતે નેતન્યાહુ પણ પોતાની પત્ની સાથે અહી ભારતીય પોશાકમાં નજરે ચડશે.